2013 Weekly TOP 5 Plays【4/29～5/5 Week6】 | プロ野球速報・ライブ中継 パーソル パ･リーグTV
2013 Weekly TOP 5 Plays【4/29～5/5 Week6】 ﻿ Indie | MAXMAG | Πολιτισμός, Τέχνες, Διασκέδαση, Ομορφιά
Αρχική | Blog | Indie Industrial Plumbers Eersterust – Rabbithole Plumbers
Posted on January 25, 2018 January 25, 2018 Author adminCategories Pretoria Emergency PlumberTags bathroom renovations in Eersterust, blocked drain in Eersterust, dishwasher drain unblocker in Eersterust, drain cleaners in Eersterust, fresh drain in Eersterust, gas geyser repair in Eersterust, geyser repair in Eersterust, install a bath in Eersterust, leak detection in Eersterust, plumber call out rates in Eersterust, plumber toilet repair in Eersterust, solar geysers in Eersterust, ﻿water leak detection in Eersterust Tsarskoje Selo - Wikipedia
Vir ’n artikel oor die dorp sien Poesjkin.
Die Katharina-paleis en –park.
Tsarskoje Selo (Russies: Ца́рское село́; "Tsaardorp") is ’n voormalige paleiskompleks van die keiserlike familie van Rusland. Dit is 26 km suid van Sint Petersburg en is nou deel van die dorp Poesjkin.
In 1708 het Pieter die Grote die stuk grond aan sy vrou, die toekomstige keiserin Katharina I, geskenk. Sy het die Blagowesjtsjenskaja (Mariaboodskap)-kerk in 1724 daar gebou en die nedersetting se naam na Blagowesjtsjenskoje verander, maar dit was nie lank in gebruik nie.
Dit was Katharina wat dit as ’n landelike woning vir die keiserlike familie begin gebruik het. Haar dogter, Elisabeth, en haar argitek Bartolomeo Rastrelli was grootliks verantwoordelik vir die bou van die Katharina-paleis. Later het Katharina die Grote en haar argitek Charles Cameron die gebou vergroot. Daar is tans twee paleise op die terrein: die Katharina-paleis in ’n Barok-styl met die aangrensende Katharina-park, en die Nieu-klassieke Aleksander-paleis met die aangrensende Aleksander-park.
Teen die einde van die 18de eeu was Tsarskoje Selo ’n gewilde somertuiste van die adellikes. Die regimente van die paleiswag was suid van die dorp gestasioneer op ’n dorp wat Katharina die Grote in die 1770's gestig en Sofia (haar oorspronklike, Duitse naam) genoem het. In 1808 het Sofia en Tsarskoje Selo saamgesmelt en een dorp geword.
In 1811 het tsaar Aleksander I die vooraanstaande liseum daar geopen waar Aleksander Poesjkin een van die eerste studente was. Die dorp sou later, in die Sowjet-tyd, na hom genoem word. Hy het sy graad in 1817 gekry. In die 20ste eeu was die bekende digters Anna Achmatowa en Innokenti Annenski studente daar.
Die dorp het die nywerheidsontwikkelinge van die 19de eeu grootliks vrygespring, hoewel die eerste Russiese spoorlyn in 1837 tussen dié dorp en Sint Petersburg gebou is. In die lente van 1917 is tsaar Nikolaas II en sy gesin in die Aleksander-paleis aangehou. In 1918 het die Bolsjewiste die dorp se naam verander na Detskoje Selo (Kinderdorp) en in 1937 is dit weer hernoem na Poesjkin met die honderdste herdenking van die digter se dood.
Op 17 September 1941 het Nazi-Duitsland die dorp Poesjkin ingeneem en baie van die historiese geboue, monumente en kunswerke verwoes. Die Sowjetunie het die dorp op 24 Januarie 1944 bevry. Ná die oorlog het restourasiewerk aan Tsarskoje Selo begin. Baie kamers in die Katharina-paleis is al gerestoureer, maar werk aan die Aleksander-paleis en die kerk is steeds aan die gang.
Hierdie artikel is merendeels vertaal vanaf die Engelse Wikipedia-artikel en:Tsarskoye Selo
King, Greg. The Court of the Last Tsar (hardeband)|format= requires |url= (help). Hoboken: John Wiley & Sons. pp. 559 bladsye. ISBN 13 978-0-471-72763-7 Kontroleer |isbn=-waarde: length (help). Onbekende parameter |origdate= geïgnoreer (|orig-year= voorgestel) (help)
Wikimedia Commons bevat media in verband met Tsarskoe Selo.
Historiese feite, kaart, weer en aanwysings vanaf Sint Petersburg
Die Staatsmuseum van Tsarskoje Selo
Alexander Palace Time Machine Aleksander-paleis, tydlyn
Tsarskoje Selo in 1910 – ’n gids
Koördinate: 59°43′24″N 30°24′57″O﻿ / ﻿59.72333°N 30.41583°O﻿ / 59.72333; 30.41583
Ontsluit van "https://af.wikipedia.org/w/index.php?title=Tsarskoje_Selo&oldid=1634071"
Last edited on 22 Desember 2017, at 22:42
Die bladsy is laas op 22 Desember 2017 om 22:42 bygewerk.